Kataloniya parlamenti Ispaniya tarkibidan chiqish rejasini ma’qulladi

Kataloniya muxtor viloyati parlamenti Ispaniya tarkibidan chiqish rejasini ma’qulladi. Bu haqda, El Mundo nashriga asoslanib, “TASS” xabar bermoqda.

Tashabbusni “Birga ‘Ha’” va “Xalq birdamligi uchun” partiyalari koalitsiyasi qo‘llab-quvvatladi. Ushbu ayirmachi koalitsiya parlamentda ko‘pchilikni tashkil etadi.
Reja viloyat mustaqilligi yuzasidan bir tomonlama referendum o‘tkazishni nazarda tutadi.
Ispaniya shimoli-sharqidagi Kataloniya muxtor viloyati ko‘pdan buyon mamlakat tarkibidan ajralib chiqishga urinib kelmoqda. Oxirgi paytlarda viloyatda ayirmachilik kayfiyatlari ancha kuchaygani qayd qilinmoqda.